România, pe locul 3 în topul celor mai mari exportatori de miere din UE, în 2023 / Exportăm ieftin, repede și la vrac și importăm masiv din China
Statele membre ale Uniunii Europene au importat anul trecut din țările situate în afara blocului comunitar 163.700 tone de miere naturală, în valoare de 359,3 milioane de euro. În contrast, în 2023, doar 24.900 tone au fost exportate de statele membre UE în afara blocului comunitar. Valoarea acestor exporturi a fost de 146 milioane de euro, cei mai mari exportatori fiind Spania, Germania, România, Ungaria și Grecia, arată datele publicate luni de Oficiul European de Statistică (Eurostat).